બોલિવૂડમાં અભિનેતા અને અભિનેત્રીઓ દ્વારા લેવામાં આવતી ફીની હંમેશા ચર્ચા થતી રહેતી હોય છે. જો કે એક સમય હતો જ્યારે શ્રીદેવી આ મામલે સૌથી આગળ હતી. ૯૦ના દાયકામાં શ્રીદેવી એક માત્ર એવી અભિનેત્રી હતી, જે ૧ કરોડ ફી લેતી હતી. ૯૦ના દાયકામાં શ્રીદેવીએ એકથી એક સુપરહિટ ફિલ્મો આપી હતી.બોલિવૂડની ‘ચાંદની’ શ્રીદેવીનું ૫૪ વર્ષની ઉંમરે દુબઈમાં શનિવારે મોડી રાત્રે નિધન થયું છે. શ્રીદેવી પતિ બોની કપૂર અને નાની પુત્રી સાથે દુબઈમાં લગ્ન સમારોહમાં હાજરી આપવી ગઈ હતી, જ્યાં હાર્ટ એટેક આવતા શ્રીદેવીનું નિધન થયું હતું.